Born to Run

**Born to Run** on yhdysvaltalaisen laulaja-lauluntekijä Bruce Springsteenin kolmas albumi. Se julkaistiin vuonna 1975.

Kahden ensimmäisen levyn taloudellisen flopin jälkeen Springsteenillä oli kovat paineet luoda levy, joka auttaisi uralla eteenpäin ja jatkaisi levytyssopimusta. Yhtye teki kovasti töitä kuukausia, mutta "Pomo" ei ollut tyytyväinen tulokseen. Soittimet kuulostivat rikkinäisiltä, ja studioaikaa oli uhrattu turhan takia. Levy-yhtiön painostuksesta Springsteen julkaisi ensimmäisen singlen levyltä. Levyn nimikappaleen julkaisu oli suuri menestys, mutta levyn teko muilta osin ontui. Silloin Springsteen kutsui apuun hyvän ystävänsä, kriitikko Jon Landaun. Jon oli suuri Springsteenin ihailija, mutta osasi sanoa, mikä levyssä oli vikana. Yhtye vaihtoi kehittyneempään studioon ja teki levyn loppuun siellä. Se oli Record Plantin studio West 44th Streetillä Manhattanilla. Kun julkaisuaika oli lähestymässä, Springsteen yhtyeineen esiintyi yhdessä viikossa viisi kertaa Bottom Line -klubilla, mikä herätti median kiinnostuksen. 

## Vastaanotto
*Born to Runista* kirjoitetut arviot olivat ylistäviä. Lokakuussa 1975 johtavat Yhdysvaltojen johtavat uutisviikkolehdet Time ja Newsweek julkaisivat molemmat Bruce Springsteenistä kansikuvajutun. Born to Run myi huomattavan hyvin, vuoden 1975 loppuun mennessä 700 000 kappaletta, ja se nousi Billboardin albumilistalle sijalle 3. Born to Run -single jäi kuitenkin singlelistan sijalle 29. Suomessa *Born to Run* nousi myydyimpien albumien listalla sijalle 18. Kultalevyn rajan sen myynti ylitti Suomessa vuonna 1985.

Levyä on pidetty Springsteenin parhaimpana. Se on sävelletty pianolla, ja jokaisella laululla on alkuintro, jonka on tarkoitus virittää oikeaan tunnelmaan. Sanoitukset käsittelevät rakkautta ja ystävyyttä urbaanilla ja kerronnallisella tavalla.

Vuonna 2003 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.

## Kappaleluettelo
Kaikki kappaleet sanoittanut ja säveltänyt Bruce Springsteen.

### A-puoli
# Thunder Road – (4:49)
# Tenth Avenue Freeze-Out – (3:10)
# Night – (3:00)
# Backstreets – (6:30)
### B-puoli
# Born to Run – (4:30)
# She's the One – (4:30)
# Meeting Across the River – (3:18)
# Jungleland – (9:35)

## Kokoonpano
Bruce Springsteen&nbsp;– laulu, soolo- ja rytmikitara (1–6, 8), huuliharppu (1), puhallinsovitukset (2)

**[[The E Street Band]]**
*Roy Bittan&nbsp;– piano (2–4, 6–8), ksylofoni (1, 3), cembalo (3, 6), urut (4, 6), Fender Rhodes (1), taustalaulu (1)
*Clarence Clemons&nbsp;– saksofonit (1–3, 5, 6, 8)
*Garry Tallent&nbsp;– bassokitara (1–6, 8)
*Max Weinberg&nbsp;– rummut (1–4, 6, 8)
*Ernest Carter&nbsp;– rummut (5)
*Danny Federici&nbsp;– uru (5)
*David Sancious&nbsp;– koskettimet (5)

**Additional musicians**
*Mike Appel&nbsp;– taustalaulu (1)
*Steven Van Zandt&nbsp;– taustalaulu (1), puhallinsovitukset (2)
*Randy Brecker&nbsp;– trumpetti (2, 7), flyygelitorvi (2)
*Michael Brecker&nbsp;– tenorisaksofoni (2)
*David Sanborn&nbsp;– baritonisaksofoni (2)
*Wayne Andre&nbsp;– pasuuna (2)
*Richard Davis&nbsp;– kontrabasso (7)
*Suki Lahav&nbsp;– viulu (8)
*Charles Calello&nbsp;– jousisovitukset ja kapellimestari (8)

## Lähteet